– Да гэтага часу не магу паверыць, што я стала студэнтам года! Захапіўшыся навукай, ставіла перад сабой даследчыцкія мэты і не мела асаблівых амбіцый наконт паспяховага ўдзелу ў конкурсе. Таму, відаць, і перамога стала для мяне нечаканай, але вельмі прыемнай і ганаровай падзеяй, своеасаблівым падсумаваннем сур’ёзнай працяглай працы і прызнаннем яе важнасці. Безумоўна, прыемна, калі цябе заўважаюць і спрыяюць навуковаму росту не толькі на факультэцкім, але і на ўніверсітэцкім узроўні.